徐惟賢

徐惟賢，字師聖，浙江紹興府上虞縣人，民籍，治《易經》，明朝政治人物。

 生平 
嘉靖十三年（1534年）甲午科浙江鄉試第七十一名舉人。嘉靖二十三年（1544年）中式甲辰科會試第二百七十六名，登第二甲第二十七名進士。任工部主事，監吕梁洪工部分司沽頭閘，設義倉，建鄉學。轉刑部員外郎，遷四川按察司僉事。丁憂，服闋，补河南僉事，驻颖州。値倭寇劫掠，移駐盱眙，主持防御事宜甚備。擢任湖廣布政司參議，分守承天。景王朱載圳之國，部署仗勢犯法，惟賢繩之以法。進四川按察司副使，升貴州參政，改廣西，乞致仕歸。家居時如同生母一样孝事繼母，將祖父遺產讓給弟弟。卒年七十八。著有《五橋集》《上虞縣志》：徐惟贤字师圣，少授易于族祖子俊，（张瀚撰墓誌铭）嘉靖甲辰登进士，任工部主事，监沽头闸，设义仓，建乡学，皆有司所不及者。（万历志）时妖寇红罗乱，将及沽，惟贤募义兵备之，寇闻遁去。（赵锦撰传）转刑部员外郎，迁四川按察司佥事。丁忧，服阕，补河南，镇颕上。値倭夷刼掠，移驻盱眙，裁防御事宜甚备。擢湖广参议，分守承天。景藩之国。所过校竖倚势骚扰，惟贤绳之以法，群下敛戢。进四川宪副，抚土獠以恩信，獠人畏怀。升贵州参政，改广西，遂乞归。居家，事继母不异所生。以祖父遗产让弟。间与一二故老徜徉溪山中，潇然若忘世。累年七十八，卒。著有《五桥集》。（万历志）曾孙承淸字晏公，（家传）父病，刲左股，母病，復刲右股。每逢辰节哀泣终身。（康熙志）平生积学励行，著述最多。（一家言）有《铁冶》《毫素》诸集。国朝顺治中旌孝行。（家传）。

 家族 
曾祖徐楩；祖父徐子瀹，恩例冠帶；父徐大中，母張氏；繼母楊氏。具慶下。弟惟能、惟德、惟聪、惟明、惟睿、惟智。曾孙徐承清，字晏公。

参考文献

Category:徐姓
Category:上虞人
Category:明朝工部主事
Category:明朝刑部員外郎
Category:明朝四川按察司佥事
Category:明朝河南按察司佥事
Category:明朝湖廣布政使司參議
Category:明朝四川按察司副使
Category:明朝貴州布政使司參政
Category:明朝廣西布政使司參政